CELEX: 62009CN0143
Language: et
Date: 2009-04-23 00:00:00
Title: Kohtuasi C-143/09: Eelotsusetaotlus, mille esitas Fővárosi Bíróság (Ungari Vabariik) 23. aprillil 2009 — Pannon GSM Távközlési Rt. versus Nemzeti Hírközlési Hatóság Tanácsának Elnöke

4.7.2009   
            
            
               ET
            
            
               Euroopa Liidu Teataja
            
            
               C 153/25
            
         Eelotsusetaotlus, mille esitas Fővárosi Bíróság (Ungari Vabariik) 23. aprillil 2009 — Pannon GSM Távközlési Rt. versus Nemzeti Hírközlési Hatóság Tanácsának Elnöke
   (Kohtuasi C-143/09)
   2009/C 153/46
   Kohtumenetluse keel: ungari
   
      Eelotsusetaotluse esitanud kohus
   
   Fővárosi Bíróság
   
      Põhikohtuasja pooled
   
   
      Hageja: Pannon GSM Távközlési Rt.
   
      Kostja: Nemzeti Hírközlési Hatóság Tanácsának Elnöke
   
      Eelotsuse küsimused
   
   
               1.
            
            
               Kas Euroopa Parlamendi ja nõukogu direktiivi 2002/22/EÜ (1) (edaspidi „universaalteenuse direktiiv”), eelkõige selle artikli 13 lõiget 2 ja IV lisa võib kohaldada ühenduse õiguse, eelkõige ühinemisakti (ELT 2003 L 236) ja EÜ artiklite 10 ja 249 alusel sellistele toetuste jagamismehhanismidele, mida kohaldati universaalteenustele, mida osutati 2003. aastal enne Ungari ühinemist ja Euroopa Liidu liikmesriigiks saamist 1. mail 2004, kuid mille suhtes rahastamise kohustus ning toetuste kindlaksmääramine ja maksmine põhineb pärast Ungari Euroopa Liiduga ühinemist alustatud ja lõpule viidud haldusmenetluses tehtud otsustel?
            
         
               2.
            
            
               Kui vastus esimesele küsimusele on jaatav, kas universaalteenuse direktiivi, eelkõige selle artiklit 13 ja IV lisa saab tõlgendada nii, et universaalteenuse osutajal on õigus tema poolt pakutud tava- ja sooduspaketi teenustasude vahele vastava toetuse väljamaksmisele?
            
         
               3.
            
            
               Kui vastus teisele küsimusele on eitav, kas sellist universaalteenuse osutamise rahastamisele suunatud toetust, mida ei ole arvutatud mitte universaalteenuse direktiiviga kooskõlas, vaid mille aluseks on olnud netokuludest kõrgemad kulud, saab lugeda ühisturuga kooskõlas olevaks riigiabiks EÜ artikli 87 lõike 1 tähenduses?
            
         
               4.
            
            
               Kas universaalteenuse direktiivi sätete õige tõlgendamine lubab liikmesriigil kehtestada selliseid üleminekusätteid, mis näevad ette universaalteenuse direktiivist erandlike sätete kohaldamise ainult ühinemisele eelnenud 2003. aastal osutatud universaalteenustele, samal ajal kui neil sätetel põhineva toetuste jagamismehhanismi rakendamisega seotud otsuste, eelkõige sissemaksete ja toetuste väljamaksmisega seotud otsuste tegemine ei ole tegelikult ajaliselt piiratud?
            
         
               5.
            
            
               Kas universaalteenuse direktiivi sätteid rahastamise kohta, eelkõige selle artikli 13 lõike 2 viimast lauset ja IV lisa saab tõlgendada nii, et neil on vahetu õigusmõju?
            
         
      (1)  Euroopa Parlamendi ja nõukogu 7. märtsi 2002. aasta direktiiv 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (EÜT L 108, lk 51; ELT eriväljaanne 13/29, lk 367).